Държавен вестник, бр. 83, 2017 г., стр. 57

БРОЙ  83	
Д Ъ Р Ж А В Е Н  В Е С Т Н И К 	
СТР.  57  
КЛАС ХІХ. ТРАВМИ, ОТРАВЯНИЯ И НЯ­
КОИ ДРУГИ ПОСЛЕДИЦИ ОТ ВЪЗДЕЙСТ­
ВИЕТО НА ВЪНШНИ ПРИЧИНИ (S00 – Т98)
Счупване на черепа и лицевите кости
В тази рубрика са включени счупвания на 
свода, основата на черепа и костите на лицето, 
без органични увреждания на ЦНС (със или без 
костен дефект).
Счупванията трябва да се обективизират с 
документ от здравното заведение, провело лече­
нието на болния. Задължително е ЕЕГ изслед­
ване и точно определяне на размера на дефекта 
в квадратни сантиметри чрез рентгенография, 
КТ и неговото описание (ръбове, пластика, 
местоположение и др.).
При липса на кост, по-голяма от 4 см2, чуж­
до тяло в черепната кухина служителите се 
настаняват за неврохирургично лечение и след 
приключването му се взема решение за годност.
Кандидатите за работа се преценяват като 
негодни.
При дефект на костите на черепа до 4 см2 
служителите са годни за работа в МВР, не­
свързана с излагане главата на удар, физически 
натоварвания, продължително принудително 
поставяне на главата в положение, по-ниско 
от трупа. Кандидатите за работа по графа 2 се 
преценяват 2 години след проведено лечение. 
Кандидатите със счупване на черепа без костен 
дефект се преценяват 1 година след травмата.
Счупване на костите на шията, гръбначния 
стълб и туловището
Решението по годността на служителите се 
взема след проведено лечение, рехабилитация и 
стабилизиране на състоянието.
При счупвания с тежки и трайни функцио­
нални увреждания на гръбначния мозък и въ­
трешните органи служителите по всички графи 
се решават негодни.
При умерени и леки увреждания на функ­
циите на гръбначния мозък и вътрешните ор­
гани служителите са годни за работа в МВР с 
противопоказания за срок от 6 месеца до една 
година: тежко физическо натоварване, покриване 
на нормативи за физическа подготовка, продъл­
жително ходене или стоене прав.
На кандидатите за работа в МВР, преживели 
травма без остатъчни функционални отклонения, 
се прави преценка по годността една година 
след травмата.
Счупване на горни и долни крайници
При полифрагментарните дислоцирани с ус­
ложнения счупвания след оперативно лечение 
кандидатите за служители по графи 1 и 2 и за 
Академията на МВР са негодни. При служителите 
годността се решава индивидуално.
При оперативни интервенции (освобождава­
не на нерва от сраствания, зашиване или пре­
местване на нерва в ново ложе, лъжливи стави, 
появили се вследствие на неправилно срастнали 
фрактури) годността се определя след проведена 
продължителна рехабилитация.
При непълни и недислоцирани счупвания с 
пълно оздравяване без увреждане функциите на 
крайника кандидатите за служители, за АМВР 
и служителите са годни.
При счупвания с умерени частични уврежда­
ния на ПНС (частична лезия на лъчевия, лакътния, 
срединния, малкопищялния и голямопищялния 
нерв) служителите подлежат на индивидуална 
преценка за годност.
Изкълчвания
Решение се взема след завършване на лече­
нието. При пълно възстановяване функциите на 
ставата кандидат-служителите и кандидатите за 
АМВР са годни.
При непълно възстановен обем на движение 
в ставите решението по годността за служители 
се взема индивидуално съобразно естеството 
на работа.
Навяхвания
Преценката по годността се прави след при­
ключване на лечението.
Вътречерепна травма без счупване на черепа
Към тази рубрика са включени: мозъчно съ­
тресение, травматичен церебрален едем, дифузна 
травма на главния мозък (контузия, разкъсване 
и компресия, огнищна травма на главния мо­
зък, епидурален кръвоизлив, субдурален, суба­
рахноидален кръвоизлив, вътречерепна травма 
с продължително коматозно състояние, други 
вътречерепни травми).
Кандидат-служителите, преживели тежка 
черепно-мозъчна травма (ЧМТ), се освидетел­
стват не по-рано от една година след травмата. 
Преценката се прави в зависимост от наличието 
на неврологична огнищна симптоматика. Кан­
дидатите по графи 1 и 3 с такава симптоматика 
са негодни. При останалите графи се прави 
индивидуална преценка.
За служителите, преживели тежка ЧМТ, 
годността се преценява след приключена тера­
пия и стабилизирано състояние. Критерий за 
определяне на годността са тежестта на огнищ­
ната неврологична симптоматика и настъпили­
те усложнения (енцефалопатия – травматична 
епилепсия, травматичен паркинсонов синдром, 
психоорганичен синдром, тежки вестибуловеге­
тативни прояви). Състоянието се уточнява след 
клиничен преглед, електроенцефалограма, КАТ, 
МРТ, психологично изследване и др. Преценката 
е индивидуална в зависимост от естеството на 
работа. Противопоказани условия на труд са: 
психофизическо натоварване, нощен труд, шум, 
покриване на нормативи за физическа подготовка, 
продължително пътуване с МПС и др.
Вътрешни травми на гръдния кош, корема 
и таза
Към тази рубрика са включени всички по­
следствия от травматични увреждания.
Годността се определя от локализацията на 
поражението и степента на нарушена функция.
Към буква „а“ се отнасят:
 – пневмоторакс с усложнения, лобектомия, 
билобектомия, пулмонектомия;
 – травми на сърце със/без проникваща рана 
на гръдния кош;
 – травми на черния дроб с обширна резекция 
(над 2 сегмента);
 – гастректомия или резециран стомах с тежки 
пострезекционни смущения (дъмпинг синдром, 
пептична язва, анастомозит и др.);